Document ID: 32006D0366

ΑΠΌΦΑΣΗ 2006/366/ΚΕΠΠΑ ΤΟΥ ΣΥΜΒΟΥΛΊΟΥ
της 20ής Μαρτίου 2006
για τη σύναψη της συμφωνίας μεταξύ της Ευρωπαϊκής Ένωσης και της κυβέρνησης της Γεωργίας σχετικά με το καθεστώς στη Γεωργία του ειδικού εντεταλμένου της Ευρωπαϊκής Ένωσης (ΕΕΕΕ) για τον Νότιο Καύκασο και της ομάδας υποστήριξής του
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 24,
τη σύσταση της προεδρίας,
Εκτιμώντας τα ακόλουθα:
(1)
Σε συνέχεια της αποφάσεως σχετικά με την αντιμετώπιση της κατάστασης που διαμορφώθηκε μετά το κλείσιμο της αποστολής συνοριακής επιτήρησης του ΟΑΣΕ στη Γεωργία με την ενίσχυση του ρόλου του ειδικού εντεταλμένου της Ευρωπαϊκής Ένωσης (ΕΕΕΕ) για τον Νότιο Καύκασο, το Συμβούλιο υιοθέτησε, στις 28 Ιουλίου 2005, την κοινή δράση 2005/582/ΚΕΠΠΑ για την τροποποίηση και την παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο (1).
(2)
Σε συνέχεια της αποφάσεως του Συμβουλίου, της 3ης Οκτωβρίου 2005, με την οποία εξουσιοδοτείται η προεδρία να αρχίσει διαπραγματεύσεις με τη βοήθεια, κατά περίπτωση, του Γενικού Γραμματέα/Ύπατου Εκπροσώπου, η προεδρία διαπραγματεύθηκε συμφωνία μεταξύ της Ευρωπαϊκής Ένωσης και της κυβέρνησης της Γεωργίας σχετικά με το καθεστώς στη Γεωργία του ΕΕΕΕ για τον Νότιο Καύκασο και της ομάδας υποστήριξής του.
(3)
Η συμφωνία θα πρέπει να εγκριθεί,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Ένωσης και της κυβέρνησης της Γεωργίας σχετικά με το καθεστώς στη Γεωργία του ειδικού εντεταλμένου της Ευρωπαϊκής Ένωσης (ΕΕΕΕ) για τον Νότιο Καύκασο και της ομάδας υποστήριξής του εγκρίνεται εξ ονόματος της Ένωσης.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Ένωση.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα απόφαση παράγει αποτελέσματα από την ημερομηνία της έκδοσής της.
Βρυξέλλες, 20 Μαρτίου 2006.

Labels: 10
18
15
5